Americká armáda chce mať do roku 2050 vojakov-kyborgov
Veliteľstvo americkej armády vydalo tento mesiac štúdiu venujúcu sa rozvoju bojových schopností vojakov, v ktorej sa uvádza, že zlepšenie uší, očí, mozgu a svalov je "technicky uskutočniteľné do roku 2050 alebo aj skôr". Štúdiu s názvom Cyborg Soldier 2050: Human/Machine Fusion and the Implications for the Future of the DOD napísal výskumný tím Rady pre biotechnológie, zdravie a ľudskú výkonnosť ministerstva obrany.
Tím identifikoval štyri zlepšenia schopností ako technicky uskutočniteľné do roku 2050:
- Zlepšenia zraku a situačného povedomia
- Obnova a programovaná kontrola svalov prostredníctvom optogenetickej senzorovej siete zabudovanej v kombinézach
- Zlepšenia sluchu na komunikáciu a ochranu
- Priame neurónové zlepšenie ľudského mozgu na obojsmerný prenos dát
"Predpokladá sa, že tieto technológie uľahčia schopnosť komunikácie medzi ľuďmi a strojmi a medzi ľuďmi navzájom prostredníctvom interakcií mozog – mozog," uvádza sa v štúdii. "Tieto interakcie by umožnili bojovníkom priamu komunikáciu s bezpilotnými a autonómnymi systémami, ako aj s inými ľuďmi, čím by sa optimalizovali systémy a operácie velenia a riadenia."
Vedci poznamenali, že technológie v štýle kyborgov sa priebehu nasledujúcich 30 rokov pravdepodobne budú používať aj v civilnej sfére. No tento vývoj môže byť po roku 2050 znepokojujúci. Počet zdokonalených ľudských bytostí rýchlo porastie, čo bude viesť k nerovnováhe a nerovnosti v rámci práva, bezpečnosti a etiky.
Armáda by sa preto mala pozrieť na globálne a spoločenské vnímanie týchto technológií a americkí politickí lídri by mali na fórach ako NATO diskutovať o tom, ako môžu kyborgovské zlepšenia ovplyvniť interoperabilitu medzi spojeneckými silami počas operácií. Nie je žiadne tajomstvo, že zobrazenie kyborgovských technológií v sci-fi poukazuje na dystopickú budúcnosť. Preto by armáda mala podľa výskumného tímu adoptovať tieto technológie transparentným spôsobom, čo pomôže zmierniť obavy verejnosti a zároveň umožní využitie ich výhod.
Zdroj: armytimes.com.Zobrazit Galériu